HILLBROW. – ’n Man (31) wat van die polisie gevlug het, het vermoedelik van die vyfde vloer van die Moulin Rouge-woonstelblok na sy dood gespring.
Twee speurders wou glo ondersoek instel nadat die man se meisie (30) ’n klag van aanranding teen hom ingedien het. Hy het haar glo met ’n broodmes in die regterhand gesteek.
Toe hulle op die toneel kom, het niemand die deur oopgemaak nie en die sekuriteitspersoon kon ook nie ’n spaarsleutel voorsien nie. Terwyl die speurders besig was om die deur oop te dwing, het die man by ’n venster van die woonstel uitgespring.